01997A0611(01) — BG — 31.01.2020 — 002.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Изменено с:









▼B

СПОРАЗУМЕНИЕ

между Европейската общност и Съединените мексикански щати във връзка с взаимното признаване и защитата на наименованията в сектора за спиртни напитки







ЕВРОПЕЙСКАТА ОБЩНОСТ, по-долу наричана „Общността“, от една страна, и СЪЕДИНЕНИТЕ МЕКСИКАНСКИ ЩАТИ от друга страна, по-долу наричани „договарящи се страни“, В ЖЕЛАНИЕТО СИ да подобрят условията за продажба на спиртни напитки на съответните им пазари съгласно принципите за равенство, за взаимен интерес и за взаимодействие, СЕ СПОРАЗУМЯХА ЗА СЛЕДНОТО:







Член 1

Договарящите се страни, въз основа на принципите на недискриминация и на взаимност, се споразумяха да улеснят и насърчат помежду си търговските потоци на спиртни напитки.

Член 2

Настоящото споразумение се прилага за продуктите от код 2208 от Международната конвенция относно хармонизираната система за обозначаване и кодификация на стоките.

По смисъла на настоящото споразумение:

а) „спиртна напитка с произход от“, когато е последвана от наименованието на една от договарящите се страни, означава спиртна напитка, която е дадена в приложението и е произведена на територията на споменатата страна по договора;

б) „обозначение“ означава наименованията, които се използват при етикетирането, върху документите, които съпътстват спиртната напитка при нейното транспортиране, върху търговските документи, в частност фактурите и разписките за доставка, както и в рекламата;

в) „етикетиране“ означава съвкупността от обозначения и други указания, знаци, изображения или маркировки, които характеризират спиртната напитка и се появяват върху същия съд, включително и върху неговото устройство за затваряне или върху висящата табелка, която е прикачена там, или върху обвивката на гърлото на бутилките;

г) „представяне“ означава използваните наименования върху съдовете и върху техните устройства за затваряне при етикетирането и върху опаковката;

д) „опаковка“ означава защитните опаковки, такива като хартии, всякакви видове сламени оплетки, кашони и кутии, които се използват за транспортирането на един или повече съдове.

Член 3

Следните наименования са запазени:

а) по отношение на спиртните напитки с произход от Общността — тези, които са дадени в приложение I;

б) по отношение на спиртните напитки с произход от Съединените мексикански щати — тези, които са дадени в приложение II.

Член 4

1. В Съединените мексикански щати запазените общностни наименования:

— не могат да се използват по друг начин, освен в съответствие с условията, предвидени от законите и от правилата на Общността, и

— са запазени изключително за спиртни напитки с произход от Общността, за които те се прилагат.

2. В Общността запазените мексикански наименования:

— не могат да се използват по друг начин, освен в съответствие с условията, предвидени от законите и от правилата на Съединените мексикански щати, и

— са запазени изключително за спиртни напитки с произход от Съединените мексикански щати, за които те се прилагат.

3. Без да се нарушават членове 22 и 23 от споразумението относно свързаните с търговията аспекти на правата на интелектуална собственост, дадена в приложение 1 В от споразумението за учредяване на Световната търговска организация, договарящите се страни приемат всички необходими мерки в съответствие с настоящото споразумение, за да осигурят взаимната защита на наименованията, посочени в член 3 и използвани за обозначаване на спиртни напитки с произход от територията на договарящите се страни. Всяка страна по договора предоставя на заинтересованите страни правните средства за препятстване употребата на наименование за обозначаване на спиртни напитки, които не произхождат от мястото, посочено от споменатото наименование или от мястото, където по традиция се използва въпросното наименование.

4. Договарящите се страни няма да откажат посочената в настоящия член защита при обстоятелствата, уточнени в член 24, параграфи 4, 5, 6 и 7 от споразумението относно свързаните с търговията аспекти на правата на интелектуална собственост.

Член 5

Защитата, посочена в член 4, се прилага даже в случаите, когато е посочен истинският произход на спиртната напитка, както и в случая, когато наименованието е употребено в превод или се придружава от думи като „род“, „вид“, „стил“, „начин“, „имитация“, „метод“ или други аналогични изрази, които включват графични символи, които могат да породят объркване.

Член 6

В случая на омонимия на наименованията за спиртните напитки, защитата ще се дава на всяко наименование. Договарящите се страни ще определят практическите условия, при които въпросните омонимни наименования ще се отличават едни от други, предвид необходимостта да се осигури справедливо третиране на съответните производители и да се направи така, че потребителите да не бъдат подведени.

Член 7

Разпоредбите на настоящото споразумение по никакъв начин не трябва да накърняват правото на всяко лице да използва за търговски цели своето собствено име или това на своя бизнес предшественик, при условие че това име не се използва по начин, който да подвежда консуматорите.

Член 8

Никоя разпоредба от настоящото споразумение не задължава договаряща се страна да защитава наименованието на другата договаряща се страна, което не е защитено или престава да бъде в своята страна на произход, или е излязло от употреба.

Член 9

Договарящите се страни приемат всички необходими мерки, за да гарантират, че в случай на износ и на пускане в продажба на спиртни напитки с произход от договарящи страни извън тяхната територия защитените наименования на договаряща се страна по силата на настоящото споразумение да не бъдат използвани за обозначение и представяне на спиртна напитка с произход от другата договаряща се страна.

Член 10

Доколкото съответното законодателство на договарящите се страни го разрешава, дадената от настоящото споразумение защита обхваща физическите и юридическите лица, федерации, асоциации и организации на производители, на търговци или на потребители със седалища в другата договаряща се страна.

Член 11

Ако обозначението или представянето на спиртна напитка, по-специално при етикетирането или в официалните или търговските документи, или пък в рекламата, противоречи на настоящото споразумение, договарящите се страни прилагат административни мерки ли предприемат съдебни действия, които се налагат за борба с нелоялната конкуренция или да се препятства по всякакъв друг начин неправилната употреба на защитеното име.

Член 12

Настоящото споразумение се прилага от една страна на териториите, където Договорът за създаването на Европейската икономическа общност се прилага при предвидените с този договор условия и от друга страна — на територията на Съединените мексикански щати.

Член 13

Настоящото споразумение не се прилага за спиртните напитки, които:

а) преминават транзитно през територията на една от договарящите се страни или

б) произхождат от територията на една от договарящите се страни и които са обект на пратки помежду им в малки количества.

За малки количества се считат:

а) количествата спиртни напитки, които не превишават 10 литра на пътник, съдържащи се в личния багаж на пътниците;

б) количествата спиртни напитки, които не превишават 10 литра и които са обект на пратки, адресирани от едно физическо лице до друго физическо лице;

в) спиртните напитки, които се съдържат в домакинските вещи на физическите лица при преместване в друго жилище;

г) количествата спиртни напитки, внасяни за целите на научното и техническото експериментиране, в границата на 1 хектолитър;

д) количествата спиртни напитки, внасяни като договорени освобождавания от данъци и такси, с предназначение за дипломатически представителства, консулства и приравнени органи;

е) спиртните напитки, които съставляват провизиите на борда на международните транспортни средства.

Член 14

1. Всяка договаряща се страна посочва отговарящите инстанции за контрола по прилагането на настоящото споразумение.

2. Най-късно до два месеца след влизането в сила на настоящото споразумение договарящите се страни се уведомяват взаимно за имената и адресите на горецитираните инстанции. Споменатите инстанции поддържат помежду си пряко и тясно сътрудничество.

Член 15

1. Ако една от посочените в член 14 инстанции има основания да подозира, че:

а) спиртна напитка, определена в член 2 и която е или е била предмет на търговска сделка между Съединените мексикански щати и Общността, не спазва разпоредбите на настоящото споразумение или приложимото в сектора за спиртни напитки общностно или мексиканско законодателство, и

б) това неспазване представлява особен интерес за другата договаряща се страна и може да доведе до административни мерки или съдебно преследване,

тази инстанция незабавно уведомява Комисията и компетентната инстанция или инстанции на другата договаряща се страна.

2. Предоставената информация в изпълнение на параграф 1 трябва да се придружава от официални, търговски и други подходящи документи, както и от посочването на евентуалните административни мерки или съдебно преследване, които да се предприемат. Информацията включва по-специално подробностите за спиртните напитки, както следва:

а) производителят и лицето, което държи спиртната напитка;

б) състава на тази спиртна напитка;

в) обозначението и представянето; и

г) подробности за извършеното нарушение на правилата за производство и за търговия.

Член 16

1. Договарящите се страни се консултират помежду си, когато една от тях счита, че другата не е спазила задължение от настоящото споразумение.

2. Договарящата се страна, която иска консултациите, съобщава на другата страна цялата информация, необходима за обстойното проучване на въпросния случай.

3. Когато всеки срок или закъснение може да застраши здравето на човека или да намали ефикасността на мерките за борба с измамата, могат да се приемат временни защитни мерки без предварителна консултация, при условие че консултациите започнат веднага след приемането на тези мерки.

4. Ако след приключване на консултациите, предвидени в параграфи 1 и 3, договарящите се страни не постигнат споразумение, страната която е поискала консултациите или е приела посочените в параграф 3 мерки може да приеме подходящи предохранителни мерки, така че да позволи прилагането на настоящото споразумение.

Член 17

Учредява се смесен комитет от представители на Европейската общност и на Съединените мексикански щати. Той се събира по искане на една от договарящите се страни и в съответствие с изискванията за алтернативното прилагане на настоящото споразумение в Общността и в Съединените мексикански щати.

Смесеният комитет следи за правилното функциониране на настоящото споразумение и разглежда всеки възникващ по неговото изпълнение въпрос. По-специално смесеният комитет може да прави препоръки, с които да допринася за осъществяването на целите на настоящото споразумение.

Член 18

1. Договарящите се страни могат с общо споразумение да изменят и допълнят разпоредбите на настоящото споразумение, за да укрепят своето сътрудничество в сектора на спиртни напитки.

2. Доколкото законодателството на една от договарящите се страни се изменя и допълва, за да защити други наименования, освен тези, които са посочени в приложенията на настоящото споразумение, включването на тези наименования ще се състои в края на консултациите и в разумен срок.

Член 19

1. Спиртните напитки, които в момента на влизане в сила на настоящото споразумение са произведени, четливо обозначени и представени, но забранени от настоящото споразумение, могат да се пускат в продажба от търговците на едро за период от една година, считано от влизането в сила на споразумението и от търговците на дребно до изчерпване на запасите. Включените в настоящото споразумение спиртни напитки от момента на неговото влизане в сила няма да могат да се произвеждат извън границите на своя регион на произход.

2. Освен ако договарящите се страни не са се споразумели за друго, пускането в продажба на спиртни на питки, произведени, обозначени и представени в съответствие с настоящото споразумение, но обозначението и представянето на които вследствие изменение на споменатото споразумение губят своето съответствие, може да продължи до изчерпване на запасите.

Член 20

Приложенията на настоящото споразумение съставляват неразделна част от него.

Член 21

Настоящото споразумение е изготвено в два екземпляра на английски, гръцки, датски, италиански, испански, немски, нидерландски, португалски, финландски, френски, и шведски език, като всички тези текстове са еднакво автентични.

Член 22

Настоящото споразумение влиза в сила от първия ден след втория месец, който следва датата, на която договарящите се страни писмено са се уведомили взаимно за изпълнението на съответните им изисквания по влизането в сила на настоящото споразумение.

Всяка от договарящите се страни може да прекрати настоящото споразумение посредством писмено предизвестие от една година до другата договаряща се страна.

Hecho en Bruselas, el veintisiete de mayo de mil novecientos noventa y siete.Udfęrdiget i Bruxelles den syvogtyvende maj nitten hundrede og syvoghalvfems.Geschehen zu Brüssel am siebenundzwanzigsten Mai neunzehnhundertsiebenundneunzig.Done at Brussels on the twenty-seventh day of May in the year one thousand nine hundred and ninety-seven.Εγιυε στις βρυξλλζ στις εικοσι εφτα Μαισυ χιλα ευυιακόσια ευευηυπυτα επτα.Fait ą Bruxelles, le vingt-sept mai mil neuf cent quatre-vingt-dix-sept.Fatto a Bruxelles, addģ ventisette maggio millenovecentonovantasette.Gedaan te Brussel, de zevenentwintigste mei negentienhonderd zevenennegentig.Feito em Bruxelas, em vinte e sete de Maio de mil novecentos e noventa e sete.Tehty Brysselissä kahdentenakymmenentenäseitsemäntenä päivänä toukokuuta vuonna tuhatyhdeksänsataayhdeksänkymmentäseitsemän.Som skedde i Bryssel den tjugosjunde maj nittonhundranittiosju.

Por la Comunidad Europea

For Det Europęiske Fęllesskab

Für die Europäische Gemeinschaft

Για τπυ Ευρφπαικη Κοιοτητα

For the European Community

Pour la Communauté européenne

Per la Comunitą europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por el Gobierno de los Estados Unidos Mexicanos

▼M4

ПРИЛОЖЕНИЕ I







Произход Наименование/име Австрия Inländerrum Австрия Jägertee/Jagertee/Jagatee Австрия Mariazeller Magenlikör Австрия Steinfelder Magenbitter Австрия Wachauer Marillenbrand Австрия Wachauer Marillenlikör Австрия Wachauer Weinbrand Австрия Korn/Kornbrand Германия Белгия Белгия Balegemse jenever Белгия Hasseltse jenever/Hasselt Белгия O’ de Flander - Oost-Vlaamse Graanjenever Белгия Peket - Pekêt/Pèket-Pèkèt de Wallonie Белгия Genièvre aux fruits/Vruchtenjenever/Jenever met vruchten/Fruchtgenever Нидерландия Германия Белгия Нидерландия Genièvre de grains/Graanjenever/Graangenever Франция Белгия Genièvre/Jenever/Genever (1) Нидерландия Франция Германия България Бургаска мускатова ракия/Мускатова ракия от Бургас/Bourgaska Muscatova rakya/Muscatova rakya from Bourgas България Карловска гроздова ракия/Гроздова ракия от Карлово/Karlovska grozdova rakya/Grozdova Rakya from Karlovo България Ловешка сливова ракия/Сливова ракия от Ловеч/Loveshka slivova rakya/Slivova rakya from Lovech България Поморийска гроздова ракия/Гроздова ракия от Поморие/Pomoriyska grozdova rakya/Grozdova rakya from Pomorie България Сливенска перла (Сливенска гроздова ракия/Гроздова ракия от Сливен)/Slivenska perla (Slivenska grozdova rakya/Grozdova rakya from Sliven) България Стралджанска мускатова ракия/Мускатова ракия от Стралджа/Straldjanska Muscatova rakya/Muscatova rakya from Straldja България Сунгурларска гроздова ракия/Гроздова ракия от Сунгурларе/Sungurlarska grozdova rakya/Grozdova rakya from Sungurlare България Сухиндолска гроздова ракия/Гроздова ракия от Сухиндол/Suhindolska grozdova rakya/Grozdova rakya from Suhindol България Троянска сливова ракия/Сливова ракия от Троян/Troyanska slivova rakya/Slivova rakya from Troyan (2) Хърватия Hrvatska loza Хърватия Hrvatska stara šljivovica Хърватия Hrvatska travarica Хърватия Hrvatski pelinkovac Хърватия Slavonska šljivovica Хърватия Zadarski maraschino Кипър Ζιβανία/Τζιβανία/Ζιβάνα/Zivania Естония Estonian vodka Финландия Suomalainen Marjalikööri/Suomalainen Hedelmälikööri/Finsk Bärlikör/Finsk Fruktlikör/Finnish berry liqueur/Finnish fruit liqueur Финландия Suomalainen Vodka/Finsk Vodka/Vodka of Finland Франция Armagnac (Наименованието „Armagnac“ може да бъде допълнено със следните означения: — Bas-Armagnac — Haut-Armagnac — Armagnac-Ténarèze — Blanche-Armagnac) Франция Calvados Domfrontais Франция Calvados Pays d’Auge Франция Calvados Франция Cassis de Bourgogne Франция Cassis de Dijon Франция Cassis de Saintonge Франция Eau-de-vie de Cognac/Eau-de-vie des Charentes/Cognac (Наименованието „Cognac“ може да бъде допълнено със следните означения: — Fine — Grande Fine Champagne — Grande Champagne — Petite Fine Champagne — Petite Champagne — Fine Champagne — Borderies — Fins Bois — Bons Bois) Франция Eau-de-vie de cidre de Bretagne Франция Eau-de-vie de cidre de Normandie Франция Eau-de-vie de cidre du Maine Франция Eau-de-vie de Faugères Франция Eau-de-vie de poiré de Normandie Франция Eau-de-vie de vin de la Marne Франция Eau-de-vie de vin des Côtes-du-Rhône Франция Eau-de-vie de vin originaire du Bugey Франция Eau-de-vie de vin originaire du Languedoc Франция Fine Bordeaux Франция Fine de Bourgogne Франция Framboise d’Alsace Франция Genièvre Flandres Artois Франция Kirsch d’Alsace Франция Kirsch de Fougerolles Франция Marc d’Alsace Gewürztraminer Франция Marc d’Auvergne Франция Marc de Bourgogne/Eau-de-vie de marc de Bourgogne Франция Marc de Champagne/Eau-de-vie de marc de Champagne Франция Marc de Provence Франция Marc de Savoie Франция Marc des Côtes-du-Rhône/Eau-de-vie de marc des Côtes du Rhône Франция Marc du Bugey Франция Marc du Jura (3) Франция Marc du Languedoc Франция Mirabelle d’Alsace Франция Mirabelle de Lorraine Франция Pommeau de Bretagne Франция Pommeau de Normandie Франция Pommeau du Maine Франция Quetsch d’Alsace Франция Ratafia de Champagne Франция Rhum de la Guadeloupe Франция Rhum de la Guyane Франция Rhum de la Martinique Франция Rhum de la Réunion Франция Rhum de sucrerie de la Baie du Galion Франция Rhum des Antilles françaises Франция Rhum des départements français d’outre-mer Франция Whisky alsacien/Whisky d’Alsace Франция Whisky Breton/Whisky de Bretagne (4) Германия Bärwurz Германия Bayerischer Gebirgsenzian Германия Bayerischer Kräuterlikör Германия Benediktbeurer Klosterlikör Германия Berliner Kümmel Германия Blutwurz Германия Chiemseer Klosterlikör Германия Deutscher Weinbrand Германия Emsländer Korn/Kornbrand Германия Ettaler Klosterlikör Германия Fränkischer Obstler Германия Fränkisches Kirschwasser Германия Fränkisches Zwetschgenwasser Германия Hamburger Kümmel Германия Haselünner Korn/Kornbrand Германия Hasetaler Korn/Kornbrand Германия Hüttentee Германия Münchener Kümmel Германия Münsterländer Korn/Kornbrand Германия Ostfriesischer Korngenever Германия Ostpreußischer Bärenfang Германия Pfälzer Weinbrand Германия Rheinberger Kräuter (5) Германия Schwarzwälder Himbeergeist Германия Schwarzwälder Kirschwasser Германия Schwarzwälder Mirabellenwasser Германия Schwarzwälder Williamsbirne Германия Schwarzwälder Zwetschgenwasser Германия Sendenhorster Korn/Kornbrand Германия Steinhäger Гърция Ouzo/Ούζο Кипър Гърция Κίτρο Νάξου/Kitro of Naxos Гърция Κουμκουάτ Κέρκυρας/Koum Kouat of Corfu Гърция Μαστίχα Χίου/Masticha of Chios Гърция Ούζο Θράκης/Ouzo of Thrace Гърция Ούζο Καλαμάτας/Ouzo of Kalamata Гърция Ούζο Μακεδονίας/Ouzo of Macedonia Гърция Ούζο Μυτιλήνης/Ouzo of Mitilene Гърция Ούζο Πλωμαρίου/Ouzo of Plomari Гърция Τεντούρα/Tentoura Гърция Τσικουδιά Κρήτης/Tsikoudia of Crete Гърция Τσικουδιά/Tsikoudia/Τσίπουρο/Tsipouro Гърция Τσίπουρο Θεσσαλίας/Tsipouro of Thessaly Гърция Τσίπουρο Μακεδονίας/Tsipouro of Macedonia Гърция Τσίπουρο Τυρνάβου/Tsipouro of Tyrnavos Унгария Békési Szilvapálinka Унгария Gönci Barackpálinka Унгария Kecskeméti Barackpálinka Унгария Szabolcsi Almapálinka Унгария Szatmári Szilvapálinka Унгария Törkölypálinka Унгария Újfehértói meggypálinka Унгария Pálinka Австрия Ирландия Irish Cream Ирландия Irish Poteen/Irish Poitín Ирландия Irish Whiskey/Uisce Beatha Eireannach/Irish Whisky Италия Aprikot trentino/Aprikot del Trentino Италия Brandy italiano Италия Distillato di mele trentino/Distillato di mele del Trentino Италия Genepì del Piemonte Италия Genepì della Valle d’Aosta Италия Genziana trentina/Genziana del Trentino Италия Grappa Италия Grappa di Barolo Италия Grappa friulana/Grappa del Friuli Италия Grappa lombarda/Grappa della Lombardia Италия Grappa piemontese/Grappa del Piemonte Италия Grappa siciliana/Grappa di Sicilia Италия Grappa trentina/Grappa del Trentino Италия Grappa veneta/Grappa del Veneto Италия Kirsch Friulano/Kirschwasser Friulano Италия Kirsch Trentino/Kirschwasser Trentino Италия Liquore di limone della Costa d’Amalfi Италия Liquore di limone di Sorrento Италия Mirto di Sardegna Италия Nocino di Modena Италия Sliwovitz del Friuli-Venezia Giulia Италия Sliwovitz trentino/Sliwovitz del Trentino Италия Südtiroler Enzian/Genziana dell’Alto Adige Италия Südtiroler Golden Delicious/Golden Delicious dell’Alto Adige Италия Südtiroler Grappa/Grappa dell’Alto Adige Италия Südtiroler Gravensteiner/Gravensteiner dell’Alto Adige Италия Südtiroler Kirsch/Kirsch dell’Alto Adige Италия Südtiroler Marille/Marille dell’Alto Adige Италия Südtiroler Obstler/Obstler dell’Alto Adige Италия Südtiroler Williams/Williams dell’Alto Adige Италия Südtiroler Zwetschgeler/Zwetschgeler dell’Alto Adige Италия Williams friulano/Williams del Friuli Италия Williams trentino/Williams del Trentino Италия Génépi des Alpes/Genepì delle Alpi Франция Литва Originali lietuviška degtinė/Original Lithuanian vodka Литва Samanė Литва Trauktinė Литва Trauktinė Dainava Литва Trauktinė Palanga Литва Trejos devynerios Литва Vilniaus Džinas/Vilnius Gin Нидерландия Jonge jenever/jonge genever Белгия Нидерландия Oude jenever/oude genever Белгия Полша Herbal vodka from the North Podlasie Lowland aromatised with an extract of bison grass/Wódka ziołowa z Niziny Północnopodlaskiej aromatyzowana ekstraktem z trawy żubrowej Полша Polska Wódka/Polish Vodka Португалия Aguardente Bagaceira Alentejo Португалия Aguardente Bagaceira Bairrada Португалия Aguardente Bagaceira da Região dos Vinhos Verdes Португалия Aguardente de Vinho Alentejo Португалия Aguardente de Vinho da Região dos Vinhos Verdes Португалия Aguardente de Vinho Douro Португалия Aguardente de Vinho Lourinhã Португалия Aguardente de Vinho Ribatejo Португалия Medronho do Algarve Португалия Poncha da Madeira Португалия Rum da Madeira Румъния Horincă de Cămârzana Румъния Pălincă Румъния Țuică de Argeș Румъния Țuică Zetea de Medieșu Aurit Румъния Vinars Murfatlar Румъния Vinars Segarcea Румъния Vinars Târnave Румъния Vinars Vaslui Румъния Vinars Vrancea Словакия Spišská borovička Словения Brinjevec Словения Dolenjski sadjevec Словения Domači rum Словения Pelinkovec Испания Aguardiente de hierbas de Galicia Испания Aguardiente de sidra de Asturias Испания Anís Paloma Monforte del Cid Испания Aperitivo Café de Alcoy Испания Brandy de Jerez Испания Brandy del Penedés Испания Cantueso Alicantino Испания Chinchón Испания Gin de Mahón Испания Herbero de la Sierra de Mariola Испания Hierbas de Mallorca Испания Hierbas Ibicencas Испания Licor café de Galicia Испания Licor de hierbas de Galicia Испания Orujo de Galicia Испания Pacharán navarro Испания Palo de Mallorca Испания Ratafia catalana Испания Ronmiel de Canarias Швеция Svensk Aquavit/Svensk Akvavit/Swedish Aquavit Швеция Svensk Punsch/Swedish Punch Швеция Svensk Vodka/Swedish Vodka Обединено кралство Scotch Whisky (1) Защитата на понятието „ginebra“ не е поискана, като се има предвид, че „ginebra“ се използва като описателно понятие на спиртна напитка в Мексико. (2) Защитата на понятието „Troyan“ се ограничава само до понятието „Troyan“ и не се прилага за неговите варианти. (3) Защитата на това понятие не засяга предишни търговски марки, регистрирани в Мексико. (4) Защитата на това понятие не засяга предишни търговски марки, регистрирани в Мексико. (5) Защитата на самото понятие „berger“ не е поискана.

ПРИЛОЖЕНИЕ II